*Қосымша*

*Халықтың табысын арттыру бағдарламасына қатысты*

«Халықтың табысын арттырудың 2029 жылға дейінгі бағдарламасы» кешенді жоспары *(бұдан әрі – бағдарлама)* 5 бөлімнен тұрады (*өңірлік жұмыспен қамту карталары шеңберінде экономиканың нақты секторында жұмыс орындарын құру,* *«Ауыл аманаты» жобасын іске асыру шеңберінде ауыл халқының табысын арттыру, табыс деңгейін арттыруды қамтамасыз ететін жүйелі шаралар және мемлекеттік қолдау шаралары, бюджеттен берілетін жалақыны арттыру бойынша міндеттемелер, халықты мемлекеттік әлеуметтік қолдау).*

2023 жылдың қорытындысы бойынша 962 мың адам жұмысқа орналастырылды, оның ішінде:

*1) Ұлттық жобалар шеңберінде 263,6 мың (оның ішінде субсидияланатын жұмыс орындарына 198,3 мың адам жұмысқа орналасты);*

*2) бос жұмыс орындарына 316 мың жұмысқа орналасты (Әлеуметтік кодекстің талаптарына сәйкес жұмыс берушілер ұсынған);*

*3) Мемлекет басшысының «10 мың тұрғынға 100 жұмыс орны» бастамасы шеңберінде 382,4 мың (жеке бастамалар).*

2024 жылы бағдарламаға сәйкес 1 млн жуық адам жұмыспен қамтылатын болады.

Сонымен бірге, кәсіпкерлік бастамаларды қолдауды қамтамасыз ету, соның ішінде халықтың әлеуметтік осал топтарына гранттар, жастар үшін жылдық 2,5%-бен жеңілдетілген кредит беру қарастырылған. Мәселен, 2023 жылы халықтың әлеуметтік осал топтарына 9102 грант берілсе, конкурстық комиссия 26,1 млрд теңге сомасына 5584 өтінімді мақұлдады.

 *«Ауыл аманаты» жобасын іске асыру шеңберінде* әрбір ауылдың әлеуетін ескере отырып, олардың мамандануын айқындау үшін ауылдық округтерді іріктеу үшін скрининг жүргізілді (*барлық 166 ауданында және 16 қаласында 2260 ауылдық округ қамтылды*). Скрининг қорытындысы нәтижесінде өсімдік шаруашылығы мен мал шаруашылығы бағыттары бойынша төмен, орташа және жоғары мамандандырылған жеке қосалқы шаруашылықтары (*ЖҚШ*) бар ауылдық округтер анықталды.

***Анықтама:*** *Жобаны іске асыру кооперациялық тізбекті дамыту арқылы халықтың табысын арттыру бойынша өңірлік кейстерді масштабтауды білдіреді. Республика бойынша 50%-ға дейін жеке қосалқы шаруашылықтарды кәсіпкерлікке тарту және 2029 жылға дейін 350 мыңнан астам жұмыс орнын құру жоспарлануда.*

Еліміздің барлық облыстарында ЖҚШ мен шаруа және фермер қожалықтарын, сондай-ақ қайта өңдеу кәсіпорындарын біріктіретін 400-ден астам ауыл шаруашылығы кооперативі құрылды.

2023 жылдың қорытындысы бойынша 69,6 млрд теңге сомасына 11,2 мың микрокредит берілді, 12 мыңнан астам жаңа жұмыс орны құрылды.

2024 жылдың жоспары бойынша 100 млрд теңге сомасына 16,7 мың микрокредит беріліп, 33 мыңнан астам жаңа жұмыс орны құрылатын болады.

*Бюджеттен берілетін жалақыны арттыру бойынша* 2022 жылғы
1 қаңтардан бастап азаматтық қызметшілердің 600 мыңға жуық жекелеген санатының *(бухгалтерлер, экономистер, заңгерлер, мемлекеттік сатып алу жөніндегі менеджерлер, кадрлар жөніндегі инспекторлар, жүргізушілер, электриктер, аула тазалаушылар, күзетшілер (вахтерлер)* жалақысын кезең-кезеңімен 2022-2025 жылдар кезеңінде жыл сайын орта есеппен 20%-ға арттыру басталды. Нәтижесінде 4 жыл ішінде олардың жалақысы 2 есе артады.

Сонымен бірге салалық мемлекеттік органдар азаматтық қызметшілердің жалақысын арттыру бойынша жұмыстар жүргізді.

Бұдан басқа, Қағидаларға[[1]](#footnote-1) бір жылдағы статистика деректері бойынша қалыптасқан экономикалық қызмет түрлеріне сәйкес табиғи монополия субъектілері *(бұдан әрі – ТМС)* қызмет көрсететін өңірде *(облыста, республикалық маңызы бар қалада, астанада)*, атап айтқанда электр энергиясын беру және газ тасымалдау салаларында жалақыны орташа айлық жалақы деңгейіне дейін көтеру мүмкіндігі бөлігінде өзгерістер енгізілді.

***Анықтама:*** *Бұрын жалақыны есепке алудың жоғарыда аталған тетігі сумен және жылумен жабдықтаушы ТМС үшін ғана қолданылған.*

Сонымен қатар, қазіргі уақытта Заң[[2]](#footnote-2) шеңберінде «Табиғи монополиялар туралы» ҚР Заңына *(бұдан әрі – Заң)* өңірдегі бір жылдағы статистика деректері бойынша қалыптасқан экономикалық қызмет түрлері бойынша орташа айлық жалақы деңгейінің өзгеруіне байланысты уәкілетті орган бекіткен тарифті өзгерту бөлігінде түзетулер қабылданды.

Жоғарыда аталған түзетулер ТМС жұмыскерлерінің еңбекақы деңгейін қалыптасқан экономикалық қызмет түрлері бойынша орташа айлық жалақы деңгейіне дейін жеткізу мақсатында енгізілді.

Заңға көрсетілген өзгерістерді іске асыру мақсатында қазіргі уақытта ҰЭМ өңірдегі тиісті саланың жалақысы бойынша статистика деректерін қолданыстағы тарифтің құнына есепке алудың тәртібі мен тетігін әзірлеп, қолданысқа енгізді[[3]](#footnote-3).

*Халықты мемлекеттік әлеуметтік қолдауға қатысты*

Жұмыспен қамтудың жаңа нысандарын, оның ішінде интернет-платформалар негізінде жүзеге асырылатын нысандарын *(әлеуметтік және медициналық сақтандыру, зейнетақымен қамсыздандыру, салық салу мәселелерін қоса алғанда)* реттеу тетігін әзірлеу үшін 2023 жылғы 1 шілдеде жұмыспен қамтудың икемді нысандарын заңнамалық реттеу мақсатында Әлеуметтік кодекс пен ілеспе Заң шеңберінде мынадай жұмыс режимдері енгізілді:

*- бірлесіп жұмысқа орналастыру – бір еңбек функциясын бірлесіп орындау үшін жұмыс берушінің бірнеше (әдетте екі) жұмысшыны қабылдауы;*

*- жылжымалы жұмыс кестесі – аптаның әртүрлі күндерінде жұмыс кестесінің әртүрлі ұзақтығымен жұмыс;*

*- тараптардың келісуі бойынша бескүндік немесе алтыкүндік жұмыс аптасына ауысу құқығымен төрткүндік жұмыс аптасы;*

*- платформалық жұмыспен қамту – негізгі және қосымша жұмыспен қамтудың рөлін атқара алатын еңбек қызметінің икемді форматы.*

Бұдан басқа, платформалық жұмыспен қамтуды реттеу мақсатында мынадай жұмыстар жүргізілді:

*- «интернет-платформа», «интернет-платформа операторы», «тапсырыс беруші», «орындаушы» ұғымдары, сондай-ақ платформалық жұмыспен қамту тараптары арасындағы өзара қарым-қатынасты регламенттейтін бап енгізілді;*

 *- классикалық еңбек қатынастарына тән реттеу арқылы платформалық жұмыспен қамтуды қоса отырып, еңбек қатынастары түрлерінің ауқымы кеңейтілді.*

Осыған байланысты Еңбек кодексі «Қызметін интернет-платформаларды қолдана отырып жүзеге асыратын заңды тұлға жұмыскерлерінің еңбегін реттеу ерекшеліктері» атты жаңа баппен толықтырылды.

*- «Автомобиль көлігі туралы» Заңға интернет-платформа, таксопарк және такси жүргізушісінің өзара қарым-қатынасын регламенттейтін түзетулер енгізілді;*

*- интернет-платформаларда жұмыс істейтін адамдар бұдан туындайтын міндеттемелері бар (салықтарды, МЗЖ, МӘМС, ӘА төлеу) интернет-платформада тіркелген кезден бастап «тәуелсіз жұмыскерлер» болып танылады.*

Аталған шаралар осындай сервистерде орындаушы ретінде тіркелген адамдардың құқықтары мен заңды мүдделерінің сақталуын қамтамасыз етіп қана қоймай, жұмыспен қамтылған халықтың едәуір бөлігін «көлеңкеден шығаруға» ықпал ететін болады.

Сонымен бірге, табысы кедейлік шегінен төмен отбасыларға қатысты әлеуметтік қолдау құралдарын проактивті қолдану үшін 2023 жылдан бастап Отбасының цифрлық картасы (*қазақстандық отбасылардың мемлекеттік кепілдіктер бойынша дербестендірілген базасы*) енгізілді. Ол мемлекеттік органдардың барлық қолданыстағы ақпараттық жүйелерінің деректері негізінде қалыптастырылған.

*Балалы отбасыларды әлеуметтік қолдауға қатысты*

Бүгінде елімізде мемлекеттік жәрдемақылар, әлеуметтік төлемдер, жұмыспен қамтуға жәрдемдесу шаралары, салық салу кезіндегі жеңілдіктер және т.б. қамтитын балалы отбасыларды әлеуметтік қолдаудың тұтас жүйесі жұмыс істейді.

Бұл ретте, әртүрлі өмірлік жағдайларда жәрдемақылардың 7 түрі төленеді *(республикалық бюджеттен мемлекеттік жәрдемақылардың 5 түрі және Мемлекеттік әлеуметтік сақтандыру қорынан әлеуметтік төлемдердің 2 түрі).*

2023 жылғы 1 қаңтардан бастап Отбасының цифрлық картасы *(қазақстандық отбасылардың базасы)* енгізілді. Ол мемлекеттік органдардың барлық ақпараттық жүйелерінің негізінде қалыптастырылған.

Карта арқылы әлеуметтік әл-ауқат деңгейі айқындалып, әрбір қазақстандық отбасының нақты «әлеуметтік портреті» қалыптастырылды, бұл өз кезегінде мемлекеттік қолдаудың көлемін нақтылауға мүмкіндік береді.

Мемлекет басшысының бастамасымен балалардың 18 жасқа толғанға дейін арнайы жинақтау шоттарына Ұлттық қордың жыл сайынғы инвестициялық табысының 50% аударымдары түрінде балалар капиталы енгізілді.

Мемлекеттік жәрдемақылар мен әлеуметтік төлемдерді төлеудің тетігі әлеуметтік тәуекелдер туындаған кезде уақтылы қолдау көрсетуге бағытталған.

Әлеуметтік кодекс шеңберінде халықтың медиандық табысы негізінде кедейлік шегінің мөлшерін есептеу әдістемесін енгізу 2025 жылдан бастап жоспарлануда. Бұл шара табысы аз тұрғындарға әлеуметтік көмек мөлшеріне оң әсер етеді.

Бүгінгі таңда атаулы әлеуметтік көмек көрсету тәсілдері қайта қаралуда. Мемлекет басшысының 2024 жылғы 7 ақпандағы Үкіметтің кеңейтілген отырысында шығыстар көрсеткіштері негізінде атаулы әлеуметтік көмек көрсету жүйесін қайта қарау жөніндегі тапсырмасын орындау шеңберінде тиісті мемлекеттік органдармен кешенді шаралар әзірленуде.

Бүгінге еліміздің әлеуметтік саланы дамытуға арналған бюджеті 60 %-ды құрайды *(оның ішінде әлеуметтік қамсыздандыруға 23 %)*. 2023 жылы балалы отбасыларды қолдауға **1,3** **трлн** теңгеге жуық қаражат бөлінді *(РБ – 671,9 млрд теңге,* *Мемлекеттік әлеуметтік сақтандыру қоры – 617,4 млрд теңге)*, бұл 2022 жылмен салыстырғанда **39%**-ға артық *(2022 жылы – 929,6 млрд теңге: РБ – 547,3 млрд теңге, Мемлекеттік әлеуметтік сақтандыру қоры – 379,3 млрд теңге).*

Осылайша, мемлекеттің азаматтар алдындағы әлеуметтік міндеттемелері жыл сайын өсіп келеді.

Табысына қарамастан барлық отбасыларға бала туу кезінде, 1,5 жасқа дейінгі бала күтімі бойынша жұмыс істемейтін әйелдерге, мүгедек балаларды тәрбиелеуге, 4 және одан да көп 18 жасқа дейінгі балалары бар көп балалы отбасыларға және көп балалы аналарға мемлекеттік қолдау көрсетіледі. Егер отбасы қиын өмірлік жағдайда болса, бұл төлемдерге қосымша атаулы әлеуметтік көмек тағайындалады.

Бүгінде әрбір бесінші қазақстандық отбасы мемлекеттік қолдауға ие болып отыр. Мемлекеттік қолдаудың нәтижесі 2000-шы жылдардан бастап туу көрсеткішінің өсуінен көрінді.

*Әлеуметтік осал топтарды тұрғын үймен қамтамасыз ету, несие беру рәсімін жеңілдету, тұрғын үй сатып алудың баламалы тетіктеріне қатысты*

1. Қазіргі уақытта жеңілдетілген ипотекалық кредит берудің бірқатар мемлекеттік бағдарламалары жұмыс істейді.

Мәселен, «7-20-25» бағдарламасы іске асырылуда *(құрылыс салушыдан ең жоғары құны 25 млн теңге болатын, пайдалануға берілген жаңа тұрғын үй сатып алу үшін)*. Оның басты мақсаты - халықтың кең санаты үшін тұрғын үй кредитіне қол жеткізуді жақсарту.

Үкіметтің бағдарламалары негізінен «Отбасы банк» арқылы жүзеге асырылады және бірнеше санаттарға арналған *(жергілікті атқарушы органдарда кезекте тұрған азаматтар, білім беру, медицина саласының қызметкерлері, әскери, көп балалы отбасылар, толық емес отбасылар және мүгедек балалары бар немесе оларды тәрбиелеп отырған отбасылар)*.

2024 жылы наурыз айында «Отбасы Банк» арқылы жастарға арналған жаңа
«9-20-25» ипотекалық бағдарламасын іске қосылады (*150 млрд. теңге*).

Аталған бағдарламаның талаптарына сәйкес, тұрғын үйлерді тек ғана ірі қалалардан ғана емес, екінші нарықтағы үйлерді де аудандық орталықтар, моноқалалар мен ауылдық елді мекендерден алуға болады.

«Қазақстан ипотекалық компаниясы» жалдамалы тұрғын үй бағдарламасын іске асыруда. Бағдарлама әлеуметтік осал топтарға арналған *(көп балалы отбасылар, толық емес отбасылар, мүгедек балалары бар немесе оларды тәрбиелеп отырған отбасылар, жетім балалар, ата-анасының қамқорлығынсыз қалған балалар, қандастар, 1 және 2-топтағы мүгедектігі бар адамдар, мемлекеттік қызметшілер, әскери қызметшілер, арнаулы мемлекеттік органдардың қызметкерлері, бюджеттік ұйымдардың қызметкерлері).*

Бағдарламаның талаптары аталған санаттар үшін тиімді *(жалдау мерзімі 20 жылға дейін, жалдамалы тұрғын үйді мерзімінен бұрын сатып алу мүмкіндігі, жалға алушының мүлікті, оның ішінде мүлік салығын, жер салығын, коммуналдық және өзге де пайдалану шығыстарын күтіп-ұстауға, күрделі және ағымдағы жөндеуге арналған жалдау төлемдері мен шығыстарын төлеуі; жалға алушы жалдау шарты бойынша міндеттемелерді толық және тиісінше орындаған жағдайда тұрғын үйді меншікке беру; жалға алушының жалдамалы тұрғын үйге ағымдағы жөндеуді жүзеге асыруы).*

Сондай-ақ, аса жоғары емес пайыздық мөлшерлемеге қатысты ипотекалық кредиттеу Отбасы Банктің өзінің бағдарламалары бойынша тұрғын үй-құрылыс жинақтары жүйесі арқылы белсенді түрде іске асырылады.

Сонымен қатар, Ипотекалық қарыздарды қайта қаржыландыру бағдарламасы жүзеге асырылуда. Бағдарламаның үшінші бағыты бойынша әлеуметтік осал топтарына жататын және осыған дейін өз қарыздарын қайта қаржыландырған ипотекалық қарыз алушылармен жұмыстар жүргізілуде *(берешекті төмендету, жеңілдікті өтеу кестелерін белгілеу, қарыз алушының банк балансындағы жалғыз баспанасын қайтару түріндегі қосымша көмек көрсету).*

Қазіргі уақытта қолдау шараларын әлеуметтік осал топтарына жататын 10,6 мың қарыз алушылар алды (*79,7 млрд теңге*). Қалған 992 қарыз алушыны қамту үшін қолдау шараларының мерзімі 2024 жылғы 31 желтоқсанға дейін ұзартылды.

Мемлекет басшысының Жарлығын[[4]](#footnote-4) іске асыру мақсатында халықтың шамадан тыс кредит алуын төмендету бойынша заңға түзетулер әзірледі. Түзетулер Заң жобасына[[5]](#footnote-5) енгізілді. 2023 жылғы 11 желтоқсанда Заң жобасы бойынша Үкіметтің оң қорытындысы алынды, қазіргі уақытта Мәжілістің қарауында.

***Анықтама:***

*Заң жобасының шеңберінде халықтың шамадан тыс кредит алуының өсуін шектеу және қарыз алушылардың құқықтарын қорғау үшін мынадай шаралар көзделген:*

*- банктік қарыз, микрокредит бойынша 90 күннен астам мерзімі өткен берешегі болған жағдайда азаматтарға тұтынушылық кредит беруге тыйым салу;*

*- банктер мен микроқаржы ұйымдар (бұдан әрі – МҚҰ) азаматтардың банктік қарыздары мен кредиттерін коллекторлық агенттіктерге сатуын шектеу;*

*- коллекторлық агенттіктердің осыған дейін пайда болған берешекті реттеу рәсімдерін жүргізуге міндетті болуы;*

*- 90 күнге мерзімді кешіктіргеннен кейін барлық қолданыстағы, оның ішінде осыған дейін жасалған тұтынушылық кредиттерге сыйақы есептеуге тыйым салу;*

*- банктер мен МҚҰ-ның мерзімді әскери қызметті өткеру кезеңіне сыйақы есептемей, азаматтардың кредиттері бойынша міндетті түрде кейінге қалдыру талабын енгізу;*

*- кредиттік бюроларға нақты уақыт режимінде қарыз алушыларға қарыз берілгені туралы мәліметтер ұсыну талабын енгізу;*

*- жеке тұлғалардың барлық банктік қарыз және микрокредит шарттары бойынша дауларды реттеу бойынша банк омбудсменінің өкілеттіктерін кеңейту;*

*- кәмелетке толмаған балалары бар отбасыларды жылыту маусымында жалғыз баспанасынан шығаруға тыйым салуды енгізу;*

*- ХӘОТ-ның санатына жататын азаматтардың жалғыз баспанасын сақтап қалу мақсатында банктерге кейін ХӘОТ-на жататын бұрынғы меншік иелерінен сатып алу арқылы тұрғын үйді жалға беру құқығы ұсынылады;*

*- қарыз алушының шотындағы қаражат қалдығынан 2 ең төмен күнкөріс деңгейіне дейінгі ақшаны өндіріп алуға тыйым салу;*

*- борышкердің мерзімі өткен берешектің реттелгенін растайтын құжатты ұсыну қажеттілігін алып тастау және төлемге қабілетсіз қарыз алушылардың соттан тыс банкроттыққа қол жеткізуін жеңілдету үшін банктер мен МҚҰ-ның кредиттік бюроға мерзімі өткен берешекті реттеу туралы ақпаратты дербес түрде беру міндетін енгізу;*

*- лицензиядан айырылған және тарату сатысында тұрған қаржы ұйымдарын соттан тыс банкроттық рәсімінен өту үшін кредиторлар тізбесіне енгізу;*

*- реттеу рәсімін және берешекті өндіріп алуды жүргізу мерзімдерін 18 айдан 12 айға дейін қысқарту;*

*- клиенттің қатысуынсыз, алаяқтық тәсілмен қарыз ресімдеу фактісі белгіленген, заңды күшіне енген сот шешімі болған жағдайда қаржы ұйымының залалды өтеу немесе клиентке қойылатын талаптарды тоқтату бойынша жауапкершілігін енгізу.*

Аталған түзетулер тұтынушылық кредит берудің өсуін елеулі түрде шектеуге, қарыз беру кезінде қарыз алушыны сапалы бағалау бойынша кредиторлардың жауапкершілігін арттыруға және мерзімі өткен берешекті реттеу бойынша нақты шаралар қабылдауға мүмкіндік береді.

Бүгінгі таңда әкімдіктер есебінде тұрғын үйге мұқтаж 118 531 көпбалалы отбасы және «Алтын алқа», «Күміс алқа» алқаларымен марапатталған көп балалы аналар *(бұдан әрі – марапатталған аналар)* тұр.

Осы санат бойынша 2019 жылдан бастап 26,4 мың көпбалалы отбасы және марапатталған аналар тұрғын үймен қамтылды (*жалдамалы пәтер – 18 686 отбасы, Бақытты отбасы «2-10-20» – 7 248 отбасы, Шаңырақ «5-10-20» – 484 отбасы)*.

Сондай-ақ, ағымдағы жылда республикалық бюджеттен әлеуметтік осал топтар үшін 4 910 жалдамалы пәтер сатып алуға 66,7 млрд. теңге бөлінді *(оның кемінде 20%-ы немесе 982 пәтер көпбалалы отбасы және марапатталған аналарға)*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қазақстан Республикасы Парламенті Мәжілісінің депутаттарының тізімі:**

**«Қазақстан Халық партиясы» фракциясының мүшелері**

Г. Танашева

М. Магеррамов

И. Смирнова

Қ. Сейітжан

И. Сұңқар

**«AMANAT» партиясы фракциясының мүшелері**

Н. Сабильянов

Қ. Балабиев

Г. Нұрымова

Д. Исабеков

**«Respubliсa» партиясы фракциясының мүшесі**

Н. Тау

**«Жалпыұлттық социал-демократиялық партиясы» фракциясының мүшесі**

А. Сағандықова

**«Ауыл» партиясы фракциясының мүшесі**

Т. Серіков

**Бірмандаттық аумақтық сайлау округі бойынша сайланған депутаттар**

Е. Бапи

Д. Мұқаев

1. *ҚР Ұлттық экономика министрінің «Тарифтерді қалыптастыру қағидаларына өзгеріс енгізу» 2022 жылғы 31 қазандағы №78 бұйрығы* [↑](#footnote-ref-1)
2. *Қазақстан Республикасы «ҚР кейбір заңнамалық актілеріне Мемлекет басшысының жекелеген тапсырмаларын іске асыру мәселелері бойынша өзгерістер мен толықтырулар енгізу туралы» Заңы* [↑](#footnote-ref-2)
3. *«Тарифтерді қалыптастыру қағидаларын бекіту туралы» Қазақстан Республикасы Ұлттық экономика министрінің 2019 жылғы 19 қарашадағы №90 бұйрығына өзгерістер мен толықтырулар енгізу туралы» ҚР Ұлттық экономика министрінің 2023 жылғы 17 наурыздағы № 35 бұйрығы* [↑](#footnote-ref-3)
4. *Қазақстан Республикасы Президентінің «Экономиканың нақты секторына кредит беруді кеңейту және халықтың шамадан тыс кредит алуын азайту жөніндегі шаралар туралы» 2023 жылғы 10 наурыздағы № 140 Жарлығы* [↑](#footnote-ref-4)
5. *«Қазақстан Республикасының кейбір заңнамалық актілеріне кредит беру кезінде тәуекелдерді барынша азайту және қарыз алушылардың құқықтарын қорғау мәселелері бойынша өзгерістер мен толықтырулар енгізу туралы» Қазақстан Республикасы Заң жобасы* [↑](#footnote-ref-5)